ขนนกกับดอกไม้ (คอนเสิร์ต)

ขนนกกับดอกไม้  เป็นคอนเสิร์ตของ เบิร์ด - ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พ.ศ. 2565 ร่วมกับศิลปินหญิงรับเชิญซึ่งสลับกันตามธีมต่าง ๆ จัดขึ้นโดยหน่วยธุรกิจจีเอ็มเอ็ม โชว์ ภายใต้บริษัท จีเอ็มเอ็ม แกรมมี่ จำกัด (มหาชน) (ครั้งที่ 4 เปลี่ยนมาอยู่ภายใต้ บริษัท จีเอ็มเอ็ม มิวสิค จำกัด (มหาชน) ตามการปรับโครงสร้างธุรกิจเพลง) มีจุดเริ่มต้นจากความสำเร็จของอัลบั้มพิเศษ อัลบั้มขนนกกับดอกไม้ ที่มียอดจำหน่าย 1 ล้านชุด ที่มีการเอานำเพลงไทยที่โด่งดัง 5 เพลง มาขับร้องใหม่ร่วมกับศิลปินหญิงจำนวน 5 คน ซึ่งในขณะนั้นคือ ใหม่ เจริญปุระ, คริสติน่า อากีล่าร์, มาช่า วัฒนพานิช, ศรัณย่า ส่งเสริมสวัสดิ์ และเสาวลักษณ์ ลีละบุตร โดยเคยจัดคอนเสิร์ตมาแล้วทั้งหมด 4 ครั้ง รวม 13 รอบ ดังนี้- ครั้งที่ 1 จัดขึ้นเพื่อฉลองความสำเร็จ ในปีเดียวกับการวางแผงอัลบั้ม คือปี พ.ศ. 2538 ที่ อินดอร์ สเตเดียม หัวหมาก จำนวน 2 รอบ ใช้ชื่อตอนว่า "คอนเสิร์ต ปาร์ตี้ ขนนกกับดอกไม้"- ครั้งที่ 2 จัดขึ้นเพื่อฉลองครบรอบ 30 ปี จีเอ็มเอ็ม แกรมมี่ ในปี พ.ศ. 2556 ที่ อิมแพ็ค อารีน่า เมืองทองธานี จำนวน 4 รอบ โดยใช้ชื่อตอนว่า "ขนนกกับดอกไม้ Secret Garden"- ครั้งที่ 3 จัดขึ้นเพื่อฉลองครบรอบ 20 ปีของขนนกกับดอกไม้ในปี พ.ศ. 2558 ที่ อิมแพ็ค อารีน่า เมืองทองธานี จำนวน 4 รอบ ใช้ชื่อตอนว่า "ขนนกกับดอกไม้ The Original Returns"- ครั้งที่ 4 จัดขึ้นในปี พ.ศ. 2567 ที่ อิมแพ็ค อารีน่า เมืองทองธานี จำนวน 3 รอบ ใช้ชื่อตอนว่า "ขนนกกับดอกไม้ Dream For Love"

**รายละเอียดของการแสดง**

**คอนเสิร์ต ปาร์ตี้ ขนนกกับดอกไม้**
ปาร์ตี้ ขนนกกับดอกไม้ เป็นชื่อตอนของคอนเสิร์ตขนนกกับดอกไม้ ที่จัดขึ้นเป็นครั้งแรก ในปี พ.ศ. 2538 จัดแสดงจำนวน 2 รอบ ที่ อินดอร์ สเตเดียม หัวหมาก ประกอบด้วยแขกรับเชิญ คือ  ใหม่ เจริญปุระ  คริสติน่า อากีล่าร์  มาช่า วัฒนพานิช ศรัณย่า ส่งเสริมสวัสดิ์ และ เสาวลักษณ์ ลีละบุตร

**บทเพลงในคอนเสิร์ต และโชว์**

**คอนเสิร์ต ขนนกกับดอกไม้ Secret Garden**
ขนนกกับดอกไม้ Secret Garden เป็นชื่อตอนของคอนเสิร์ตขนนกกับดอกไม้ ที่จัดขึ้นเป็นครั้งที่ 2 ในปี พ.ศ. 2556 จัดแสดงจำนวน 4 รอบ ที่อิมแพ็ค อารีน่า เมืองทองธานี โดยมีการแถลงข่าวขนนกกับดอกไม้ ตอน Secret Garden ในวันที่ 21 สิงหาคม 2556 อีกทั้งมีอัลบั้มพิเศษชื่อเดียวกัน วางแผงวันที่ 26 กันยายน 2556 
สำหรับแขกรับเชิญ คือ ดา เอ็นโดรฟิน เป็นตัวแทนของกุหลาบดำ ลุลา กันยารัตน์ เป็นตัวแทนของดอกเดซี นิว-จิ๋ว  เป็นตัวแทนของดอกกล้วยไม้ และ ชมพู่ อารยา เป็นตัวแทนของดอกโบตั๋น นอกจากนั้นยังมีแขกรับเชิญพิเศษคือ เสาวลักษณ์ ลีละบุตร ซึ่งเคยเป็นหนึ่งในแขกรับเชิญในโครงการ 1 และยังมีนักร้องลูกทุ่งหมอลำซิ่ง หญิงลี ศรีจุมพล เจ้าของบทเพลงดังแห่งยุค "เพลงขอใจเธอแลกเบอร์โทร" ดีวีดีบันทึกการแสดงสด วางจำหน่ายในวันที่ 25 กุมภาพันธ์ พ.ศ. 2557

**รอบการแสดง**
หมายเหตุ- ผู้สนับสนุนหลัก ธนาคารไทยพาณิชย์ / เมืองไทยประกันชีวิต / กลุ่มสิทธิผล / สีเบเยอร์ - วันที่ 18 ตุลาคม 2556 ธนาคารไทยพาณิชย์เหมารอบจำหน่ายบัตร ให้สิทธิเฉพาะลูกค้า ซึ่งไม่ผ่านการจำหน่ายบัตรทาง Thaiticket

**บทเพลงในคอนเสิร์ต และโชว์**

**คอนเสิร์ต ขนนกกับดอกไม้ The Original Returns**
ขนนกกับดอกไม้ The Original Returns 2014 เป็นชื่อตอนของคอนเสิร์ตขนนกกับดอกไม้ ที่จัดขึ้นเป็นครั้งที่ 3 เดิมมีกำหนดจัดแสดงในปี พ.ศ. 2557 จำนวน 4 รอบ ที่อิมแพ็ค อารีน่า เมืองทองธานี โดยมีการแถลงข่าวขนนกกับดอกไม้ The Original Returns  วันที่ 15 พฤศจิกายน 2556  แต่เนื่องจากสถานการณ์ทางการเมืองทำให้มีการเลื่อนการจัดคอนเสิร์ตไปในปี พ.ศ. 2558 จำนวน 4 รอบ 40,000 ผู้ชม 
ส่วนแขกรับเชิญ ประกอบด้วยศิลปินซึ่งเป็นต้นแบบจากขนนกกับดอกไม้ ครั้งแรก คือ  ใหม่ เจริญปุระ  คริสติน่า อากีล่าร์  มาช่า วัฒนพานิช ศรัณย่า ส่งเสริมสวัสดิ์ และ เสาวลักษณ์ ลีละบุตร 
สำหรับแขกรับเชิญพิเศษอีกหนึ่งท่าน คือ อัญชลี จงคดีกิจ  ซึ่งมาร้องเพลงร่วมกันกับเบิร์ดในเพลง "ด้วยรักและผูกพัน" ของเบิร์ด และเพลง "ด้วยความคิดถึง" ของปุ๊ พร้อมร้องหมู่กับเบิร์ดและแขกรับเชิญ 5 คน ในเพลง "ทูมัช โซมัช เวรี่มัช" ซึ่งเป็นการพบกันหลังจากเคยร่วมกันเมื่อ 29 ปีก่อน ในภาพยนตร์ดังเรื่อง ด้วยรักคือรัก วีซีดีและดีวีดีบันทึกการแสดงสดวางจำหน่ายในวันที่ 26 พฤษภาคม พ.ศ. 2558

**เกียรติประวัติ**
เบิร์ดได้รับเกียรติจาก บริษัท ไปรษณีย์ไทย จำกัด (ปณท)จัดทำแสตมป์พิเศษ ชุด “ขนนกกับดอกไม้” เพื่อจัดจำหน่ายเป็นที่ระลึกในงานขนนกกับดอกไม้ สามารถนำไปใช้ได้จริง ใน 2 รูปแบบ พร้อมคิวอาร์ให้สแกนเพื่อชมมิวสิควิดีโอ “เพลงเขียนคำว่ารัก” ผ่านอุปกรณ์มือถือได้ทันที 

**อุปสรรคของการจัดคอนเสิร์ต**
เลื่อนการแสดง  เนื่องจากสถานการณ์ทางการเมืองไทย ประกอบกับการประกาศใช้ พ.ร.ก.ฉุกเฉิน ส่งผลให้การจัดคอนเสิร์ตของบริษัทจีเอ็มเอ็มแกรมมี่ทั้งหมดจำเป็นต้องเลื่อนออกไปทั้ง 4 คอนเสิร์ต ซึ่งรวมทั้งขนนกับดอกไม้ 2014 (เลื่อนจากเดือนมกราคม 2557 เป็นเดือนสิงหาคม 2557)
เลื่อนการแสดงอีกครั้งเนื่องจากสถานการณ์ทางการเมืองไทย ประกอบกับเหตุการณ์รัฐประหารในประเทศไทย พ.ศ. 2557 เมื่อวันที่ 22 พฤษภาคม 2557 ทางบริษัทจีเอ็มเอ็มประกาศวันที่ 28 พฤษภาคม 2557 เลื่อนขนนกกับดอกไม้ 2014 อีกครั้ง (เลื่อนจากเดือนสิงหาคม 2557 เป็นเดือนกุมภาพันธ์ 2558)
กำหนดการแสดงเดิม-ใหม่  บัตรเดิมวันเสาร์ที่ 22 ก.พ. หรือ 30 ส.ค.57 รอบ 19:30 น. เข้าชม วันเสาร์ที่ 28 ก.พ.58 รอบ 19:30 น.บัตรเดิมวันอาทิตย์ที่ 23 ก.พ. หรือ 31 ส.ค.57 รอบ 15:00 น. เข้าชม วันอาทิตย์ที่ 1 มี.ค.58 รอบ 15:00 น. บัตรเดิมวันเสาร์ที่ 22 ก.พ. หรือ 30 ส.ค.57 รอบ 15:00 น. เข้าชม วันอาทิตย์ที่ 1 มี.ค.58 รอบ 19:30 น.

**รอบการแสดง**
ราคาบัตร บัตรชั้น 1 ราคา 3,500 / 4,000 / 5,000 และ VIP 6,000 บาท บัตรชั้น 2 ราคา 2,500 /3,000  บัตรชั้น 3 ราคา 1,000 / 1,500  

**บทเพลงในคอนเสิร์ต และโชว์**
หมายเหตุ- ผู้สนับสนุนหลัก เมืองไทยประกันชีวิต / ธนาคารไทยพาณิชย์ / สีเบเยอร์- วันที่ 27 กุมภาพันธ์ 2558 ธนาคารไทยพาณิชย์เหมารอบจำหน่ายบัตร ให้สิทธิเฉพาะลูกค้า ซึ่งไม่ผ่านการจำหน่ายบัตรทาง Thaiticket

**คอนเสิร์ต ขนนกกับดอกไม้ Dream For Love**
ไทยประกันชีวิต presents คอนเสิร์ต ขนนกกับดอกไม้ Dream For Love เป็นชื่อตอนของคอนเสิร์ตขนนกกับดอกไม้ ที่จัดขึ้นเป็นครั้งที่ 4 จัดแสดงจำนวน 3 รอบ ที่อิมแพ็ค อารีน่า เมืองทองธานี ประกอบด้วยแขกรับเชิญ คือ ใหม่ เจริญปุระ, คริสติน่า อากีล่าร์, ศรัณย์รัชต์ ดีน และ อัญชลี จงคดีกิจ
โดยในคอนเสิร์ตครั้งนี้ ธงไชย มีผลงานเพลงใหม่ที่ร้องร่วมกับแขกรับเชิญหลายเพลง โดยมี 4 เพลงที่เผยแพร่ต่อสาธารณะ ได้แก่ เพลง "เราคงจะได้พบกัน" ซึ่งร้องกับอัญชลี, เพลงที่ร้องร่วมกับทั้ง 4 ศิลปินรับเชิญ จำนวน 2 เพลง ได้แก่ "รักเธอเท่าไหร่" ซึ่งเป็นเพลงใหม่ และ "เล่าสู่กันฟัง" ซึ่งเป็นเพลงเก่าที่ธงไชยเคยร้องในอัลบั้มสไมล์คลับ และเพลง "ดึงดัน" ซึ่งเป็นเพลงเก่าของวงค็อกเทลและศิริพร อยู่ยอด โดยเบิร์ดนำมาร้องร่วมกับศรัณย์รัชต์ รวมถึงยังเผยแพร่แผ่นเสียงอัลบัมสั้นเมื่อวันที่ 4 ตุลาคม โดยนอกจาก 4 เพลงข้างต้นแล้ว ยังมีเพลง "รักเธอเท่าไหร่" ในเวอร์ชั่นที่ธงไชยร้องเดี่ยว และเพลง "รักเอ๋ย" เพลงประกอบละคร พนมนาคา บรรจุรวมในอัลบั้มอีกด้วย
ทั้งนี้ ในรอบการแสดงเมื่อวันที่ 23 พฤศจิกายน พระบาทสมเด็จพระวชิรเกล้าเจ้าอยู่หัว และ สมเด็จพระนางเจ้าสุทิดา พัชรสุธาพิมลลักษณ์ พระบรมราชินี ได้เสด็จพระราชดำเนินทอดพระเนตรคอนเสิร์ตเป็นการส่วนพระองค์ด้วย

**รอบการแสดง**

**บทเพลงในคอนเสิร์ต และโชว์**
หมายเหตุ- ผู้สนับสนุนหลัก ไทยประกันชีวิต / มาม่า / วีจีไอ / ธนาคารออมสิน / ฟาร์มเฮาส์ / ดาวคอฟฟี่- วันที่ 22 พฤศจิกายน 2567 รอบการกุศล โดยมูลนิธิโรงพยาบาลพระมงกุฎเกล้า ร่วมกับ มูลนิธิเพื่อวิทยาลัยแพทยศาสตร์พระมงกุฎเกล้า เพื่อสมทบทุนศูนย์มะเร็ง และพัฒนาศูนย์การเรียนรู้และนวัตกรรมวิทยาลัยแพทยศาสตร์พระมงกุฎเกล้า

**อ้างอิง**
หมวดหมู่:คอนเสิร์ตของธงไชย แมคอินไตย์
คอนเสิร์ต